open-index/open-wikipedia-markdown huggingface dataset:
Claude Barzotti

De **Claude Barzotti**, gebuer al *Francesco Barzotti* den 23. Juli 1953 zu Châtelineau an der Provënz Hainaut, a gestuerwen de 24. Juni 2023 zu Court-Saint-Étienne an der Provënz Wallounesche Brabant, war e belsche Sänger, Komponist a Lidderauteur mat italieeneschen Originnen.

Hien huet de gréissten Deel vu senger Kandheet an der Géigend vu Pesaro verbruecht, ier en a säi Gebuertsland, d'Belsch, zeréckkoum.

Als Sänger gouf hie bekannt mat Lidder wéi *Madame, Le Rital* oder *Je ne t'écrirai plus* an den 1980er Joren, oder *Aime-moi* 1990.

Tëscht 2008 an 2020, ass hie mat aneren Artisten am Kader vun *Âge tendre* op Tournée oder op Croisièrë gaangen.

## Discographie
### Studioalbummen

*1981: *Madame*
*1983: *Le Rital*
*1984: *Beau, j's'rai jamais beau*
*1986: *C'est moi qui pars…*
*1987: *J'ai les bleus*
*1990: *Aime-moi*
*1991: *Douce*
*1991: *Amani*
*1992: *Pour elles*
*1993: *Chante en italien*
*1993: *Chante Noël*
*1996: *Je t'apprendrai l'amour*
*1998: *Émotions*
*2003: *Ancora*
*2013: *Une autre vie*
*2013: *Re-chante Noël*
*2015: *Le temps qui passe* 
*2019: *Un homme*

## Um Spaweck
Jill Goeres

D**'Jill Goeres**, gebuer 2002, ass eng lëtzebuergesch Studentin an Erzéiungswëssenschaften a Lokalpolitikerin.

Si gouf bei de Gemengewale vum 11. Juni 2023 mat de meeschte Stëmmen an de Gemengerot vun der Gemeng Bech gewielt, wou se d'Fonctioun vun der Buergermeeschtesch iwwerholl huet.

Mat 20 Joer war si dunn déi jéngst Buergermeeschtesch zu Lëtzebuerg, an déi jéngst Persoun iwwerhaapt, déi zu Lëtzebuerg jee sou eng Fonctioun hat.

Enn 2025 krut de Schäfferot duerch de Vott vun enger Motion de censure d'Vertrauen entzunn an d'Jill Goeres ass als Buergermeeschtesch zeréckgetrueden. Zanter dem 6. Februar 2026 ass de Max Pesch neie Buergermeeschter vu Bech.
Stäreplaz / Étoile (Tramshalt)

**Stäreplaz / Étoile** ass eng Halt op der Linn T1 vum Stater Tramsreseau, déi de 27. Juli 2018 opgaangen ass.

S'ass en Deel vum Pôle d'échange Stäreplaz / Étoile.

## Lag vun der Statioun
D'Statioun läit an der Rue Jean-Pierre Probst am Quartier Rollengergrond/Belair-Nord vun der Stad Lëtzebuerg, tëscht de Statioune Faïencerie am Norden an Hamilius am Süden.

D'Statioun läit direkt bei der Stäreplaz, no där se och genannt ass.

## Infrastruktur
D'Statioun huet 2 Gleiser mat engem zentrale Quai an ass mat Tramshaisercher an elektroneschen Informatiounspanneauen ekipéiert. S'ass fir Persoune mat ageschränkter Mobilitéit accessibel. Bei der Statioun huet een Uschloss op AVL an RGTR-Buslinnen (Halt: *Stäreplaz / Étoile*).

D'Gleis a Richtung Fluchhafe läit am Stroosseraum, deen den Tram sech mat den Awunner aus der Rue Jean-Pierre Probst deele muss. D'Ausfaarte vun de private Grondstécker stoussen direkt op d'Gleis a si mat Verkéiersluuchte gereegelt.

## Biller

Luxembourg, Stäreplaz Étoile tram stop (104).jpg
Luxembourg, Stäreplaz Étoile tram stop (107).jpg
Luxembourg, Stäreplaz Étoile tram stop (110).jpg


## Kuckeswäertes an der Ëmgéigend

Luxembourg Russian Orthodox Church 01.jpg|d'Russesch-orthodox Kierch
Villa Vauban 2017-09.jpg|d'Villa Vauban
Luxembourg, villa Louvigny.jpg|d'Villa Louvigny


## Um Spaweck

* Aktuell Departen op dëser Statioun:
**Richtung Stadion
**Richtung Findel
Hamilius (Tramshalt)

**Hamilius** ass eng Halt op der Linn T1 vum Stater Tramsreseau, déi den 13. Dezember 2020 opgaangen ass.

## Lag vun der Statioun
D'Statioun läit um Boulevard Royal am Quartier Uewerstad vun der Stad Lëtzebuerg, tëscht de Statioune Stäreplaz / Étoile am Norden a Place de Metz am Süden.

D'Statioun läit direkt bei der Place Émile Hamilius an ass - gradewéi d'Plaz - nom fréiere Stater Buergermeeschter Émile Hamilius genannt.

## Infrastruktur
D'Statioun huet 2 Gleiser mat jeeweils engem säitleche Quai an ass mat Tramshaisercher an elektroneschen Informatiounspanneauen ekipéiert. S'ass fir Persoune mat ageschränkter Mobilitéit accessibel.

Bei der Statioun huet een Uschloss op AVL-Buslinnen (Halten: *Hamilius* a *Monterey*); déi noosten Halte fir RGTR-Buslinnen leie beim Park an der Montereysavenue (Halt: *Monterey*).

## Biller

Luxembourg, Hamilius tram stop (103).jpg
Luxembourg, Hamilius tram stop (105).jpg
Tram in Luxemburg stad in 2021 3.jpg


## Kuckeswäertes an der Ëmgéigend

Luxembourg, Hôtel des Postes 2020 (101).jpg|d'Postgebai
Luxembourg, parc Edmond Klein(105).jpg|d'Iwwerreschter vum Fort Lambert am Stater Park
Luxembourg, Place d'Armes (101).jpg|d'Plëss… 
Luxembourg, Grand-Rue 2023 (101).jpg|an d'Foussgängerzon vun der Stad (hei: d'Groussgaass)


## Um Spaweck

* Aktuell Departen op dëser Statioun:
**Richtung Stadion
**Richtung Findel
Buerg Karlštejn

D**'Buerg Karlštejn** (alen däitschen Numm: *Karlstein*) ass eng mëttelalterlech Buerg am gotesche Stil, a Béimen, am haitegen Tschechien, eng 25&nbsp;km südwestlech vu Prag.

Si gouf vum Kinnek a Keeser Karel IV. tëscht 1348 an 1357, warscheinlech no Pläng vum Mathieu vun Arras, als Residenz an Empfanksplaz baue gelooss.

D'Kinneks- a Räichinsignien, souwéi eng ganz Rëtsch Reliquie goufen do versuergt, ier se, wéinst den Hussittekricher anzwousch anescht a Sécherheet bruecht goufen.

Se läit bei der Uertschaft Karlštejn an ass als historescht Monument klasséiert.

## Geschicht

## Biller

File:Karlstejn (5711).jpg
File:Karlštejn 5.jpg|Vue vun uewen
File:Karlstein castle, c. 1860 DSCN2807.jpg|Vue vun 1860
File:Ludvík Kohl - Chapel of the Holy Cross.jpg|D'Helleg-Kräiz-Kapell (gemoolt vum Ludvík Kohl)
File:Karl Fourth Bohemia Anna Schweidnitz.jpeg|Bild vum Karel IV. a senger (drëtter) Fra Anna vu Schweidnitz an der Kathrinnekapell.


## Um Spaweck
Place de Metz (Tramshalt)

**Place de Metz** ass eng Halt op der Linn T1 vum Stater Tramsreseau, déi den 13. Dezember 2020 opgaangen ass.

## Lag vun der Statioun
D'Statioun läit um nërdleche Wupp vun der Neier Avenue am Quartier Gare vun der Stad Lëtzebuerg, tëscht de Statiounen Hamilius am Norden a Paräisser Plaz / Place de Paris am Süden.

D'Statioun läit direkt bei der Metzer Plaz, no där s'och genannt ass.

## Infrastruktur
D'Statioun huet 2 Gleiser mat jeeweils engem säitleche Quai an ass mat elektroneschen Informatiounspanneauen ekipéiert. S'ass fir Persoune mat ageschränkter Mobilitéit accessibel.

Et ass déi eenzeg Statioun, déi net mat Tramshaisercher ausstafféiert ass an do dernieft ass den Numm vun der Statioun net op de Quaien ugeschloen.

## Biller

Tram in Luxemburg stad in 2021 7.jpg
Luxembourg, Place de Metz tram stop (101).jpg
Luxembourg, Place de Metz tram stop (104).jpg|De *Biberonnage*-System, deen d'Batterien opluet wärend den Tram an der Statioun hält

## Kuckeswäertes an der Ëmgéigend

Bank Museum (3752894353).jpg|d'Spuerkeessgebai
Villa Clivio 2015.jpg|d'Villa Clivio
Fichier:Luxembourg Arcelor Mittal.jpg|dat fréiert Arbedsgebai
Place des Martyrs, Luxembourg.jpeg|de Rousegäertchen
Luxembourg Adolphe Bridge over Petrusse valley.jpg|de Péitrussdall


## Um Spaweck

* Aktuell Departen op dëser Statioun:
**Richtung Stadion
**Richtung Findel
Marion Zovilé-Braquet

D**'Marion Zovilé-Braquet**, gebuer ëm 1961, ass eng lëtzebuergesch Lokalpolitikerin (CSV). Si war vun 2017 bis zu hirem Récktrëtt 2025, Buergermeeschtesch vun der Gemeng Conter.

## Politesch Karriär
D'Marion Zovilé-Braquet wart zanter 2005 Member vum Gemengerot vu Conter. No de Gemengewale vun 2017 koum et zu enger CSV-LSAP-Koalitioun an d'Marion Zovilé-Braquet gouf Buergermeeschtesch.Am Oktober 2025 huet si hire Récktrëtt ugekënnegt, wéinst "politesch[em] Rumouers a Gemauschels ëm Mobbing vum Personal" an der Gemeng. 

Si war Member am Verwaltungsrot vum CIGR Syrdall. Nodeems et Reprochen um finanzielle wéi um personelle Plang gouf, huet si sech fir d'Opklärung vun de Mëssstänn an der Beschäftegungsinitiativ agesat. Si huet den 9. Oktober 2019 matgedeelt, datt si Plainte géint Onbekannt a géint ee Collaborateur vum CIGR Syrdall deposéiert huet. Zu deem Ament huet d'Gemeng Conter och decidéiert, fir als Member aus dem CIGR Syrdall auszetrieden.

## Perséinleches
D'Marion Zovilé-Braquet schafft als administrativ Cheffin bei der Antidoppingagence. Si ass bestuet a Mamm vu véier Kanner.

## Um Spaweck

* Firwat engagéieren net méi Fraen sech an der Politik? Interview mat der Marion Zovilé-Braquet op 100komma7, den 8. Mäerz 2023
Tout devait disparaître

***Tout devait disparaître. Histoire véridique d'un double meutre commis à Esch-sur-Alzette à la fin de l'été 1910*** ass en historesche Roman aus dem Joer 2022 a franséischer Sprooch vum Jérôme Quiqueret, deen dofir 2023 de Servais-Präis krut.

## Ëm wat geet et am Roman?
Erzielt gëtt de Muerdfall vun enger Koppel, dem Här an der Madamm Kayser-Paulus zu Esch-Uelzecht, de 14. September 1910. D'Enquête zitt sech iwwer 9 Joer, mat verschiddene Verdächteger a politesche Recuperatiounen; um Hannergrond vun enger Stad, déi am Gaang ass, sech schëtzeg vun engem Duerf an eng Industriestad ze wandelen, mat 'alen' Escher an neien Immigranten, dem 'Clash' vu konservativen a progressiven Ideologien ...

## Rezeptioun

De Roman gouf 2023 mam Prix Servais ausgezeechent.

## Literatur
* Jérôme Quiqueret: *Tout devait disparaître. Histoire véridique d'un double meutre commis à Esch-sur-Alzette à la fin de l'été 1910.* Mersch: capybara books, 2022. ISBN 978-99959-43-43-1.
* Marcel Kieffer: "Esch en toute sa vérité humaine. Un cinglant tableau d'époque de Jérôme Quiqueret à travers l‘histoire d'un double meurtre." In: *Luxemburger Wort*, 07.05.2022, p.&nbsp;26.

## Um Spaweck
* Fiche op autorenlexikon.lu.
**Kriticken**
* "E/A Confidential." 100komma7.lu, 12. Juni 2022.
* Fabien Grasser: "« Tout devait disparaître ». Qui voulait la peau des Kayser-Paulus?" In: *Bold Magazine*, 13.06.2022.
* Henri Wehenkel: "Crime parfait à Esch-la-Mauvaise." In: *d'Lëtzebuerger Land*, 17.06.2022, p.&nbsp;17; och op land.lu.
John-Paul Gomez

Den **John-Paul Gomez**, gebuer den 11. Juli 1978 zu  Denver, am Colorado, ass en US-amerikaneschen Englesch-Enseignant, Auteur a Schrëftsteller. Hie lieft zanter 2006 zu Lëtzebuerg.

## Liewen a Karriär
Den John-Paul Gomez ass am US-Bundesstaat Colorado opgewuess an huet op der University of Colorado – Boulder 2001 e Bachelor, an op der University of New Orleans 2004 e Master an Englesch gemaach. 2007 koum hien op Lëtzebuerg.

Hie schafft ë. a. als Englesch-Enseignant a Free-lance Auteur a schreift geleeëntlech fir d'Publikatiounen *[[Delano]]* a *[[Paperjam]]*, ass den Auteur vun der satirescher Websäit 'Luxemburger Wurst', a bitt seng Servicer un, fir am Optrag fir aner Leit ze schreiwen.

2022 huet seng Kuerzgeschichtesammlung *The Idiot of St. Benedict* den éischte Präis vum Nationale Literaturconcours gewonnen.

## Wierk
* *The Idiot of St. Benedict and other stories.* Bridel, Black Fountain Press, 2023.
Ben Homan

De **Ben Homan**, gebuer de 26. Mee 1961, a gestuerwen de 7. Juli 2023 war e lëtzebuergesche Schoulmeeschter a Lokalpolitiker.

Bei de Gemengewale vun 1994 ass de Ben Homan eng éischt Kéier an de Gemengerot zu Biermereng gewielt ginn. Vun 2005 bis 2011 war hie Buergermeeschter vun där Gemeng a gouf dunn 2011 Buergermeeschter vun der Fusiounsgemeng Schengen.

Bei de Chamberwale vun 2013 war de Ben Homan fir d'CSV am Osten mat an d'Wale gaangen, ass awer net gewielt ginn.

## Um Spaweck
* Mayor of Schengen (the town) pleads to keep treaty, Interview vun der Christiane Amanpour mam Ben Homan op CNN, de 27. Januar 2016
Marco Misciagna

Den **Marco Misciagna** (Italieenesch:ˈmarko miʃʃaɲɲa), gebuer de 5. Februar 1984 zu Bari, ass en italieenesche Violonist, Braatschist a Musekspedagog.

## Karriär
De Marco Misciagna huet am Alter vu 15 Joer als Gei a Viola am N.Piccinni Conservatoire zu Bari ofgeschloss a spéider den Diplom op der National Academy of Santa Cecilia zu Roum kritt. Hie studéiert mam Corrado Romano a mam Đorđe Trkulja (fréier éischt Gei vum Zagreb Quartett). Hien huet weider mam Salvatore Accardo an der Accademia Stauffer zu Cremona studéiert, beim Boris Belkin a mam Jury Bashmet op der Accademia Chigiana zu Siena, wou hien zwee Éierendiplomer ausgezeechent krut an zweemol de *Monte dei Paschi di Siena* Präis gewonnen huet, als beschte Violonist a beschte Violaspiller an der Schoul (éischt Kéier an der Geschicht vun der Akademie).

De Marco Misciagna war zanter e puer Joer Solist beim Sträichorchester vu Malaga a war Gaascht a grousse Concertssäll an internationalen Orchesteren.

Hien ass Éiereprofesser am S.Rachmaninov Staatskonservatoire zu Tambow, der *Far East Academy of Arts* zu Wladiwostok (Russland), dem *Institut Supérieur de Musique de Sousse* (*University of [[Sousse]]*, Tunesien), der *Estaban Salas Conservatory* zu Santiago de Cuba, der *Pettman National Junior Academy of Music* (Auckland, Neiséiland), *Komitas State Conservatory of Yerevan* (Armenien).

Am Joer 2018 krut hien d'Goldmedail vum Vizepremier Minister vun der Ukraine fir d'Feier vum 150. Anniversaire vum Kiew Opera House.

## Um Spaweck

* Offiziell Homepage vum Marco Misciagna
Tony Kellen

Den **Tony Kellen**, gebuer als **Peter Johann Anton Kellen** de 26. Januar 1869 zu Lëtzebuerg, a gestuerwen am Abrëll 1948, war e lëtzebuergesche Schrëftsteller, Iwwersetzer a Journalist.

Hien huet no sengem Studium zu Paräis vun 1892 bis 1895 zu Stroossbuerg gelieft wou en an der Redaktioun vun der Zeitung "Elsässer Journal und Niederrheinischer Courrier" geschafft huet. Duerno huet e bis 1917 zu Essen a verschiddene Funktioune geschafft, ë.&nbsp;a. als Redakter vun der kathoulescher "Essener Volkszeitung". Vu Mee 1917 bis zu sengem Doud huet en zu Hohenheim bei Stuttgart gelieft, wou e literaresche Beirat vun der "Franckh'scher Verlagsbuchhandlung" a Matarbechter vum Kosmos-Verlag war.

Hien huet reegelméisseg an däitschen an och a franséischen a lëtzebuergeschen Zäitschrëften an Zeitungen iwwer Lëtzebuerg geschriwwen.

Hie war de Bouf vum Jean-Baptiste Kellen an de Brudder vum Moler Paul Kellen.

## Um Spaweck

* Tony Kellen am Autorenlexikon
Gare Centrale (Tramshalt)

**Gare Centrale** ass eng Halt op der Linn T1 vum Stater Tramsreseau, déi den 13. Dezember 2020 opgaangen ass.
 
## Lag vun der Statioun
D'Statioun läit op der Place de la Gare am Quartier Gare vun der Stad Lëtzebuerg, tëscht de Statioune Paräisser Plaz / Place de Paris am Norden a Leschte Steiwer / Dernier Sol am Süden.

D'Statioun läit direkt bei der Gare Lëtzebuerg, no där s'och genannt ass.

## Infrastruktur
D'Statioun huet 2 Gleiser mat jeeweils engem säitleche Quai an ass mat Tramshaisercher an elektroneschen Informatiounspanneauen ekipéiert. S'ass fir Persoune mat ageschränkter Mobilitéit accessibel.
 
Bei der Statioun gëtt et eng bikebox fir Vëloen ofzestellen an eng Vel'oH!-Statioun. Et huet een Uschloss op AVL an RGTR-Buslinnen (Halten: *Gare Centrale* a *Gare Rocade*) gradewéi op national an international Zuchlinnen.

## Biller

Luxembourg City railway station 2022-12 ---1.jpg
Luxembourg, Gare centrale tram stop (103).jpg
Luxembourg, Gare centrale tram stop (105).jpg

 
## Kuckeswäertes an der Ëmgéigend

Luxembourg City railway station 2023-02 (102).jpg|d'Gare Lëtzebuerg
Luxembourg, Poste Gare (104).jpg|d'Postgebai op der Gare
Luxembourg, Cité de la sécurité sociale (103).jpg|d'Cité de la sécurité sociale
Luxembourg, fontaine Trentenaire Traité de Rome (3).jpg|de Buer vum 30. Joresdag vum Traité vu Roum

 
## Um Spaweck

* Aktuell Departen op dëser Statioun:
**Richtung Stadion
**Richtung Findel
Leschte Steiwer / Dernier Sol (Tramshalt)

**Leschte Steiwer / Dernier Sol** ass eng Halt op der Linn T1 vum Stater Tramsreseau, déi den 11. September 2022 opgaangen ass.
 
## Lag vun der Statioun
D'Statioun läit um Boulevard de Kyiv am Quartier Bouneweg-Süd vun der Stad Lëtzebuerg, tëscht de Statioune Gare Centrale am Norden a Lycée Bouneweg am Süden.

D'Statioun läit an direkter Noperschaft vum *[[Leschte Steiwer]]* no deem s'och genannt ass.

## Infrastruktur
D'Statioun huet 2 Gleiser mat jeeweils engem säitleche Quai an ass mat Tramshaisercher an elektroneschen Informatiounspanneauen ekipéiert. S'ass fir Persoune mat ageschränkter Mobilitéit accessibel.
 
An der Diddenuewener Strooss huet een Uschloss op AVL an RGTR-Buslinnen (Halt: *Dernier Sol*).

## Biller

Luxembourg, Leschte Steiwer Dernier sol tram stop (102).jpg
Luxembourg, Leschte Steiwer Dernier sol tram stop (104).jpg
Luxembourg, Leschte Steiwer Dernier sol tram stop (105).jpg

 
## Kuckeswäertes an der Ëmgéigend

KeeBild.jpg|d'Bouneweger Schwämm
Kirche Luxembourg-Bonnevoie 01.jpg|d'Bouneweger Kierch
KeeBild.jpg|de Kasemattentheater


## Um Spaweck

* Aktuell Departen op dëser Statioun:
**Richtung Stadion
**Richtung Findel
Lycée Bouneweg (Tramshalt)

**Lycée Bouneweg** ass eng Halt op der Linn T1 vum Stater Tramsreseau, déi den 11. September 2022 opgaangen ass. Si war dunn de provisoresche südlechen Terminus vun der Linn, ier dës de 7. Juli 2024 bis bei de Stadion verlängert gouf. Zanterhier ass se den Terminus vun enger Ramm op zwou, déi eng méi kuerz Streck fiert.

D'Halt *Lycée Bouneweg* ass en Deel vum Pôle d'échange Lycée Bouneweg.

## Lag vun der Statioun
D'Statioun läit an der Rue de Houffalize am Quartier Bouneweg-Süd vun der Stad Lëtzebuerg, tëscht de Statiounen Leschte Steiwer / Dernier Sol am Norden a Scillas am Süden.

D'Statioun läit net wäit ewech vum Bouneweger Lycée, no deem s'och genannt ass. 

## Infrastruktur
D'Halt huet 2 zentral Quaie mat am ganze 4 Gleiser. Déi baussenzegt Gleiser (Quai A op der ëstlecher a Quai D op der westlecher Säit) si Stompgleiser, iwwerdeems déi aner zwee zënter dem 7. Juli 2024 a Richtung Tramshalt Stadion weiderlafen.

D'Quaie si mat Tramshaisercher an elektroneschen Informatiounspanneauen ekipéiert. D'Halt ass fir Persoune mat ageschränkter Mobilitéit accessibel.
 
Bei der Statioun huet een Uschloss op AVL an RGTR-Buslinnen (Halt: *Lycée Bouneweg / PE*) a beim Lycée gëtt et eng Vel'oH!-Statioun.

## Biller

Tram Bonnevoie 2023.jpg
Luxembourg, Lycée Bouneweg tram stop (102).jpg
Luxembourg, tram tronçon C – 06-2022 (103).jpg

 
## Kuckeswäertes an der Ëmgéigend

Luxembourg, Lycée technique de Bonnevoie (102).jpg|de Bouneweger Lycée
KeeBild.jpg|den Théâtre ouvert Luxembourg


## Um Spaweck

* Aktuell Departen op dëser Statioun:
**Richtung Stadion
**Richtung Findel
Lycée Vauban (Tramshalt)

**Lycée Vauban** ass eng Halt op der Linn T1 vum Stater Tramsreseau, déi de 7. Juli 2024 opgaangen ass.

## Lag vun der Statioun
D'Statioun läit an der Rue Albert Einstein am Quartier Gaasperech vun der Stad Lëtzebuerg, tëscht de Statiounen Howald Gare am Osten a Waassertuerm am Westen.

D'Statioun läit direkt beim Lycée Vauban, no deem s'och genannt ass.

## Infrastruktur
D'Statioun déi huet 2 Gleiser mat jeeweils engem säitleche Quai an ass mat Tramshaisercher an elektroneschen Informatiounspanneauen ekipéiert. S'ass fir Persoune mat ageschränkter Mobilitéit accessibel.
 
Bei der Statioun gëtt et eng Vel'oH!-Statioun an et huet een Uschloss op AVL an RGTR-Buslinnen (Halten: *Gerhard Mercator* an *Charles Darwin*).
## Biller

Luxembourg, Lycée Vauban tram stop (104).jpg
Luxembourg, Lycée Vauban tram stop (103).jpg


## Kuckeswäertes an der Ëmgéigend

Luxembourg, Cloche d'or Shopping Center (101).jpg|de Cloche d'or-Akafszenter
Luxembourg, Parc de Gasperich 2023-06 Inauguration (109).jpg|de Gaasperecher Park
Nova Liceo Vauban.jpg|de franséische Schoulkomplex
Luxembourg, CNIS (101).jpg|den nationale Rettungszenter CNIS


## Um Spaweck

* Aktuell Departen op dëser Statioun:
**Richtung Stadion
**Richtung Findel
Waassertuerm (Tramshalt)

**Waassertuerm** ass eng Halt op der Linn T1 vum Stater Tramsreseau, déi de 7. Juli 2024 opgaangen ass.
 
## Lag vun der Statioun
D'Statioun läit um Boulevard de Kockelscheuer am Quartier Gaasperech vun der Stad Lëtzebuerg, tëscht de Statioune Lycée Vauban am Norden a Stadion am Süden.

D'Statioun läit direkt beim Waassertuerm vun der Cloche d'or, no deem s'och genannt ass.

## Infrastruktur
D'Statioun huet 2 Gleiser mat jeeweils engem säitleche Quai. Et ass déi eenzeg Statioun wou déi zwéi Quaien net géintiwwer vunenee leien, mä versat sinn. De Quai a Richtung Luxexpo läit nërdlech vun der Kräizung Rue Émile Bian / Rue Isaac Newton, iwwerdeems deen a Richtung Stadion südlech vun der Kräizung läit.
S'ass mat Tramshaisercher an elektroneschen Informatiounspanneauen ekipéiert a fir Persoune mat ageschränkter Mobilitéit accessibel.
 
D'Statioun huet een Uschloss op AVL-Buslinnen (Halt: *Gasperich, Waassertuerm*).

## Biller

Luxembourg, Waassertuerm tram stop (102).jpg|D'Tramshalt a Richtung Stadion
Luxembourg tram 2024 3.jpg|Den Tram fiert a Richtung Lycée Vauban
Luxembourg, Waassertuerm tram stop (103).jpg|D'Tramshalt mam Waassertuerm am Hannergrond


## Kuckeswäertes an der Ëmgéigend

Gasperich – Ban de Gasperich, Château d'eau.jpg|De Stater Waassertuerm op der Cloche d'or
KeeBild.jpg|d'Crystal Park-Gebai vu PwC
KeeBild.jpg|de Fouss- a Vëloswee *Couloir écologique* laanscht den Niewenaarm vun der Drosbech

 
## Um Spaweck

* Aktuell Departen op dëser Statioun:
**Richtung Stadion
**Richtung Findel
Stadion (Tramshalt)

**Stadion** ass eng Halt op der Linn T1 vum Stater Tramsreseau, déi de 7. Juli 2024 opgaangen ass.

## Lag vun der Statioun
D'Statioun läit beim P+R Stade de Luxembourg am Quartier Zéisseng vun der Stad Lëtzebuerg, südlech vun der Statioun Waassertuerm. Zanter dem 7. Juli 2024, ass se de südlechen Terminus vun der Linn.

D'Statioun läit op der Héicht vum P+R Stade de Luxembourg, an direkter Noperschaft vum Stadion vu Lëtzebuerg, no deem s'och genannt ass.

## Infrastruktur
D'Statioun huet 2 Gleiser mat jeeweils engem säitleche Quai an ass mat Tramshaisercher an elektroneschen Informatiounspanneauen ekipéiert. S'ass fir Persoune mat ageschränkter Mobilitéit accessibel.

Bei der Statioun gëtt et eng bikebox fir Vëloen ofzestellen, eng Vel'oH!-Statioun an et huet een Uschloss op AVL an RGTR-Buslinnen (Halt: Stade de Luxembourg).

## Biller

Luxembourg, Stadion tram stop (102).jpg
Bonnevoie Howald tram construction 2024-05 (119).jpg
Luxembourg tram 2024 2.jpg


## Kuckeswäertes an der Ëmgéigend

Stade de Luxembourg, Luxembourg vs Azebaidjan 2021-09-01 (101).jpg|de Stadion vu Lëtzebuerg
KeeBild.jpg|de Golf-Trainingsterrain vum *Lux Golf Center*



## Um Spaweck

* Aktuell Departen op dëser Statioun:
**Richtung Findel
Waasserbaseng op der Buergplaz

De **Waasserbaseng op der Buergplaz** ass e Waasserbaseng op der Buergplaz bei Huldang, deem säi Bau 2022 ugefaangen huet an deen 2024 soll fäerdeg sinn. De Bau steet laanscht d'Strooss déi vum *Knauf* op Huldang féiert, vis-à-vis vum Waassertuerm.

De Baseng gëtt vum Syndicat de distribution d'eau des Ardennes gebaut. An zwéin Inoxbehälteren mat engem Duerchmiesser vun 18&nbsp;m a vu jee 1000  gëtt Drénkwaasser fir d'Gemenge Klierf, Ëlwen, Wäiswampech a Wëntger stockéiert. D'Konstruktion déi praktesch gläich dem Buedem steet gëtt vun hëlze Wänn ëmfaast. Am Ganze gi 450  Bëtong an 22 Tonne Stol verschafft.
Michel Weyer

De **Michel Weyer**, gebuer de 7. Dezember 1816 an der Stad Lëtzebuerg, an och do gestuerwen den 8. Januar 1890, war vun 1850 bis 1890 Generalsekretär vun der Stad Lëtzebuerg. Hie war och Receveur vun der Fondation Pescatore a Ritter vum Ordre de la couronne de chêne.

## Éierung
Den 12. Oktober 1954 huet de Stater Gemengerot beschloss, eng Strooss zu Bouneweg nom Michel Weyer ze benennen. D'Rue Michel-Weyer verbënnt d'Rue Demy-Schlechter mat der Rue Marguerite-Séraphine-Beving.

## Gielchen
*
Rue Václav-Havel

D**'Rue Václav-Havel** ass eng Strooss am Quartier Kierchbierg, an der Stad Lëtzebuerg. Si ass 260 Meter laang a verbënnt a südwest-nordëstlecher Richtung d'Rue Richard-Coudenhove-Kalergi mat der Allée des Poiriers.

Si erënnert un den tschechoslowakeschen, respektiv tschechesche Schrëftsteller a Staatspresident Václav Havel.

D'Strooss gouf den 13. Dezember 2022 vun de Premierministere vu Lëtzebuerg a vun Tschechien, Xavier Bettel a Petr Fiala, feierlech ageweit. De Leschtgenannte war am Kader vum Ofschloss vun der EU-Conseilsprésidence vun Tschechien zu Lëtzebuerg

Gläichzäiteg gouf och eng Skulptur/Installatioun vum  tschechesche Kënschtler Jiří David ageweit. Dës besteet aus zwéi vertikale bëtongs Bléck, duerch déi eng nogemaache "Schallwell" aus Plexiglas geet, déi e bekannte Sproch vum Havel, "D'Wourecht an d'Léift mussen iwwer Ligen an Haass triumphéieren" symboliséiert, deen en eng éischt Kéier am Dezember 1989 op der Prager Wenzelsplaz an enger Ried ausgeschwat hat. Et gëtt do och e Knäppchen, datt een, wann een drop dréckt, dës Ausso am Original lauschtere kann. E QR-Code erméiglecht et engem, an anere Sproochen nozeliesen, wat dat bedeit..

## Biller

Luxembourg, Rue Václav-Havel (106).jpg
Luxembourg, Rue Václav-Havel (105).jpg
Luxembourg, Rue Václav-Havel (107).jpg


## Um Spaweck
Jiří David

De **Jiří David**, gebuer den 28. August 1956 zu Rumburk, an der deemoleger Tschechoslowakei, ass en tschechesche Kënschtler.

Hien huet ugefaange mat Molereien, ma ass méi spéit op eng ganz Rëtsch vu Supporten an Ausdrocksformen iwwergaangen: Skulpturen, Installatiounen, Architektur, Fotografie, Video a Lyrik.

Hien huet op der Prager Konschtakademie studéiert a wärend sengem Studium, nach ënner kommunisteschem Regime, wou sou eppes verbuede war, mat Studente vun aneren Akademien zesummen eng Ausstellung mam Titel "Konfrontatioun" organiséiert.

1987 war hie Matgrënner vun der Kënschtlergrupp *Tvrdohlaví*. Tëscht 1995 an 2001 huet hien a Workshop a visueller Kommunikatioun  op der Prager Konschtakademie geleet, an tëscht 2002 an 2020 de *Workshop of Intermediate Confrontation* op der Héichschoul fir Konscht an Industrie zu Prag.

2015 huet den Jiří David um Pavillon vun Tschechien an der Slowakei op der 56. Biennale di Venezia e Monumentalbild mam Titel *Apotheosis* ausgestallt.

Hien huet eng Rëtsch Installatiounen zu Éiere vum Václav Havel geschafen, fir un dem säi Widerstand géint den Totalitarismus z'erënneren, dorënner en neont Häerz op der Prager Buerg oder 2022 déi an der Rue Václav-Havel um Kierchbierg an der Stad.

## Wierker

## Um Spaweck
Gérard Valerius

De **Gérard Valerius**, gebuer ëm 1963, ass eng lëtzebuergesch Radiosperséinlechkeet. Hien ass och Galerist, fréiere Wiert a Bedreiwer vun Nuetsbaren. Hie gouf dofir dacks als "Kinnek vum Nuetsliewen" bezeechent.

## Liewen

Seng Elteren haten e Riddosbuttek. Hie war siwe Joer Ersatzschoulmeeschter, an huet och eng kuerz Zäit bei der Cargolux geschafft.

1993 ass seng Disko, den Didjeridoo oder einfach "Didj", zu Hollerech opgaangen, déi bis 2005 existéiert huet. Vun 2008 u war hie Gerant vun der Bar "King Wilma" an de Rives de Clausen, déi 2016 hir Dieren zougemaach huet.

2017 huet hie seng eege Galerie fir zäitgenëssesch Konscht op der Stater Theaterplaz opgemaach.

Hie war eng Zäit laang Member vun der Band Djuju.

De Gérard Valerius ass Chroniqueur an der Emissioun *[[5 vir 12]]*, engem "alternative Wocheréckbléck" op RTL Radio Lëtzebuerg. Hien huet do virdrun och aner Emissiounen animéiert a war och laang bei den RTL-Déckkäpp. Och an anere Programmer op RTL Radio an op RTL Télé Lëtzebuerg ass hien heiansdo ze héieren an ze gesinn.
Napoleon Gold

**Napoleon Gold** ass e lëtzebuergesche Downtempo-Museksprojet.

## Entwécklung

Napoleon Gold huet 2012 als Soloprojet vum Antoine Honorez ugefaangen. Hien ass Fransous, an der Stad Lëtzebuerg opgewuess a war Member an der Grupp Lumi. Am Februar 2015 ass de Pianist a Perkussionist Jérôme Klein bei de Projet derbäikomm.

Am Abrëll 2014 ass mat *Royal Water* déi éischt instrumental Single vun Napoleon Gold erauskomm. Si gouf vum Sun Glitters koproduzéiert, mat deem den Antoine Honorez an där Zäit och op aneren Titelen zesummegeschafft huet D'Lidd krut 2015 e Museksvideo. D'Joer drop ass de Projet um Hamburger Reeperbahnfestival opgetrueden..

Am Mee 2017 ass d'EP *A New Colour* um amerikanesche Plackelabel Cinematic Music Group erauskomm. Nieft der Single mam selwechten Numm sinn och zwéin Titele mat bekannte Gäscht drop ze fannen: op *Triumph of Love* sangen d'Londoner Band Cristobal and the Sea an op *Heaven & Back* héiert een den amerikanesche Rapper T-Pain. Am selwechte Joer ass den Antoine Honorez op Bréissel geplënnert. 2017 hat Napoleon Gold eng Rei Optrëtter, dorënner um Food for Your Senses, dem Siren's Call, dem The Great Escape Festival am englesche Brighton, an am Kader vun enger Kollaboratioun mat der Alliance française zu Haiti an an der Dominikanescher Republik. Am Kader vun der "Fête de la Francophonie" hat de Projet och e puer Optrëtter a China an a Südkorea.

D'Joer duerno huet Napoleon Gold ënner anerem op der Stater Fête de la Musique, dem hollännesche Eurosonic Festival, um Primavera Sound 2018 zu Barcelona an dem Sonic Visions gespillt. Bei de Luxembourg Music Awards gouf Napoleon Gold als Kënschtler vum Joer an hiert Lidd *I Only See You* als Lidd vum Joer nominéiert.

Am Mäerz 2019 sinn d'Singelen *Ignore Me* an *I Only See You* erauskomm, éier den Album *Sunset Motel* den 11. Oktober erauskoum, dee sech ëm d'Thema vun der Insomnie dréint.. Den éischten Extrait war *Love Don't Cut Me Down*. Den Album gouf vum Pierre-Hadrien Trigano vun der fréierer Band Natas Loves You produzéiert. Napoleon Gold hat nach weider Optrëtter, dorënner op der Diddelenger Fête de la musique 2019, um Echterlive Festival 2019 an op den Escher Francofolies 2021.

## Diskografie
### Album
* 2019: *Sunset Motel*

### EP
* 2018: *A New Colour*

### Singelen
* 2014: *Royal Water*
* 2017: *A New Colour*
* 2018: *Heaven & Back (Lukrative X Vowl. Remix)*
* 2019: *Ignore Me (feat. LevyGrey)* 1 Mäerz
* 2019: *I Only See You (feat. Smoke DZA)* 22 Mäerz
* 2019: *Love Don't Cut Me Down* (feat. Haiva Ru) 29 Aug

## Um Spaweck
* Profil op SoundCloud, Facebook an Instagram
* Videografie op YouTube
Wencke Fiedler

D**'Wencke Fiedler**, gebuer 1980 zu Düsseldorf, ass eng Radiosspeakerin, Fernseemoderatorin a Synchronspriecherin, déi zu Lëtzebuerg an an Däitschland schafft.

## Liewen

D'Wencke Fiedler gouf zwar an Däitschland gebuer mee ass zu Lëtzebuerg opgewuess an an d'Schoul gaangen. Nom Lycée huet si d'Educateursschoul gemaach, an 2003 huet si de Casting "Eldoradio sicht de Radiostar" gewonnen. Vun do u war si 13 Joer laang reegelméisseg op Eldoradio ze héieren an huet ënner anerem d'Sendung *Rockinvasion* presentéiert. Donieft huet si och op RTL Télé Lëtzebuerg eng Museksemissioun moderéiert.

Zënter 2004 ass d'Wencke Fiedler och d'Stëmm fir Radios-, Fernsees- a Kinospublicitéit a si mécht d'Moderatioun vun Evenementer wéi Festivallen a Concerten.

2015 ass si op Berlin geplënnert a schafft zënterhier als fräiberufflech Speakerin an zënter 2018 och als Synchronspriecherin. Zënter 2021 moderéiert si donieft um Berliner Radiosender FluxFM.

Tëscht Juli 2021 an November 2022 huet d'Wencke Fiedler zesumme mam Thierry Didelot de lëtzebuergeschen *Taboo [[Podcast]]* animéiert, an deem si an 31 Follegen iwwer mental Gesondheet a psychologesch Problemer geschwat hunn. Am Juni 2025 huet si dunn den däitschsproochege Podcast *OFF AIR - Die B-Seite des Interviews* lancéiert, an deem si mat Kënschtler a Kënschtlerinnen aus ënnerschiddleche Beräicher iwwer hir Konscht a mental Gesondheet schwätzt.

## Um Spaweck
* Homepage vun der Wencke Fiedler
AVL-CN8

D**'AVL-Linn CN8** ass eng vun den Nuetslinnen déi ënner der Bezeechnung **City Night Bus** vun de Stater Bussen organiséiert ginn.

Se fiert zanter dem 15. Juli 2023 de Weekend – an den Nuechte vu freides op samschdes a vu samschdes op sonndes – all hallef Stonn vum Hamilius aus, wou se Uschloss un déi aner CN-Linnen huet, an déi verschidde Quartiere vun der Stad, absënns Hollerech, Gaasperech (Cloche d'or) a Bouneweg.

D'Linn CN8 ass eng Ronnfaart an huet nëmmen een Terminus; op hirem Trajet huet se 18 Halten a brauch 24 Minutte fir eng Faart.

## Halten op der Linn CN8
(*D'Nimm vun den Halte si sou uginn, wéi s'am offizielle Fuerplang publizéiert sinn*.)

## Entwécklung vun der Linn CN8
* virum 15. Juli 2023: *et gouf keng Linn CN8*

## Um Spaweck

* De City Night Bus op der Säit vun der Stad Lëtzebuerg
Petteri Orpo

De **Petteri Orpo**, gebuer den 3. November 1969 zu Köyliö, ass e  finnesche Politiker. Hien ass President vun der Nationaler Sammlungspartei (KOK) an zanter dem 20. Juni 2023 Premierminister vun der Republik Finnland.

Hie war vun 2014 bis 2015 Landwirtschaftsminister an der Regierung vum Alexander Stubb a vun 2016 bis 2019 Finanzminister an der Regierung vum Juha Sipilä, an och zanter Juni 2017 deem säi Vize.  

Vun der finnescher Parlamentswal 2019 bis Juni 2023 war hien Oppositiounsleader. 

## Um Spaweck
* Offiziell Websäit vum Petteri Orpo
Bumerang

E **Bumerang** ass e Worfgeschier, dat gebaut ass, fir rechtwénkeleg zu senger Tajectoire ëm seng eegen Achs ze rotéieren. Et gëtt Bumerangen, déi bei deen, deen e gehäit huet, erëmkommen, an där, déi dat net maachen.

Traditionell goufe Bumerange benotzt fir ze joen; se sinn haut, absënns déi Zort, déi bei de Werfer erëmkënnt, éischter e Fräizäitspillgezei.

De Buemerang gëtt gär als typescht Geschier vun australeschen Aborigines ugesinn, ma si waren och an Amerika, Afrika an Eurasien am Gebrauch.
Adolphe Omlor

De Charles-François-Jean-Adolphe Omlor, genannt **Adolphe Omlor,**, gebuer de 25. Mee 1847 zu Saarbrécken als *Karl Franz Johann Adolph Omlor*, a gestuerwen de 17. Mäerz 1927 zu Wiesbaden, war e lëtzebuergeschen Industriellen.
## Biographie
1866 koum den Adolphe Omlor op Aluedung vu sengem kranke Monni, dem Auguste Charles, op Lëtzebuerg an huet an deem senger Händschefabrik Auguste Charles&Cie matgeschafft, vun där en am Joer 1870 Direkter gouf.

Den Adolphe Omlor war Member vum stännege Kommitee vun der Chambre de commerce a vum Consistoire vun der protestantescher Kierch. Vun 1879 bis 1892 war hie Schäffe vun der Gemeng Hollerech.

Den 10. Januar 1876 krut den Adolphe Omlor duerch Naturalisatioun d'lëtzebuergesch Nationalitéit.

E puer Joer méi spéit, den 30. Abrëll 1881, gouf den Adolphe Omlor zu Dikrech mat der Berthe Hartmann, Duechter vum Antoine Hartmann, bestuet. Si kruten e Meedchen, d'Marie Thérèse Wilhelmine Omlor.

## Strooss
Zu Bouneweg ass eng Strooss nom Adolphe Omlor benannt. D'Rue Adolphe-Omlor verbënnt d'Rue de Pont-Rémy mat der Rue Paul-Medinger.
Lake Hillier

De **Lake Hillier** ass ee 600 Meter laange rosafaarwege Salzséi am Nordoste vun der Insel Middle Island, der gréisster Insel vum Recherche-Archipel am Bundesstaat Western Australia bei Esperance. Well bis op eng Ausnam all d'Insele vun dëser Inselgrupp ënner Naturschutz stinn, kann een de Lake Hillier just vun engem Fliger aus gesinn.

De Séi huet keen Zoufloss a gëtt just duerch eng schmuel Sträif Land (eng Sanddün, déi bewuess ass), am Norde vum Ozean ofgegrenzt. 

Et gëtt ugeholl dass déi intensiv rosa Faarf duerch eng Konzentratioun vun Närstoffer aus verschiddenen organeschen an anorganesche Matièren, sou wéi duerch verschidde Bakteerien an Algen am Séi verursaacht gëtt. 

## Um Spaweck

* Websäit iwwer de Lake Hillier
San Pedro (Vulkan am Chile)

De **San Pedro** ass en aktive Schichtvulkan an der chileenescher Atacamawüst, an der Regioun  Antofagasta, no bei der Grenz mat Bolivien. En ass 6.145 m héich an domat ee vun den héchsten aktive Vulkaner op der Äerd.

De San Pedro ass en Zwillingsvulkan mat zwou Spëtzten. Am Weste läit de San Pedro an am Osten de 6092 m héije **San Pablo**.

1960 war dee bis ewell leschten Ausbroch vum San Pedro . 

## Biller

Fichier:FCAB GL26C-2 2005, GT22CU 2501 and GT22CU-3 2401 San Pedro volcano II.jpg
File:Ojo de San Pedro, Chile, 2016-02-09, DD 30.JPG


## Um Spaweck
Vík í Mýrdal

**Vík í Mýrdal** ([], "Bucht am suppegen Dall"; dacks just **Vík**) ass eng Uertschaft an der islännescher Gemeng Mýrdalur. 

Vík läit südlech vum Séi Heiðarvatn op der Küst, bei der Mëndung vum Floss Víkurá. Et ass déi südlechst Uertschaft um islännesche Festland a fir d'Awunner ronderëm de Mýrdalsjökull e wichtegen Zentrum fir Akeef a Servicer.

D'Uertschaft ass bekannt fir seng Plage aus schwaarzem Lavasand. Am Mier virdru stinn 3 Fielsnolen.

## Biller

Fichier:Black-sand-beach-iceland.png|Plage aus schwaarzer Lava
Fichier:Vik Cliffs.jpg|D'Fielsnole virun der Küst


## Um Spaweck
Recherche-Archipel

De **Recherche-Archipel**, och **Archipelago of the Recherche** genannt, ass en Archipel aus 105 Inselen a ronn 1800 Klippen op der Südküst vu Westaustralien. D'Insele sinn op eng 230 Kilometer an Ost-West-Richtung verdeelt a leie bis zu 50 Kilometer vun der Côte ewech. E geet vun Esperance bis bei d*'Israelite Bay*, eng Bucht mat Ruine vun enger aler Wiederstatioun an enger aler Telegraphestatioun.

D'Inselgrupp gouf 1627 vum hollännesche Kapitän François Thijssen a vum Pieter Nuyts, Member vun der hollännescher Ostindiekompnie, entdeckt, déi mam Schëff *[['t Gulden Zeepaert (1626)|'t Gulden Zeepaert]]* ënnerwee waren. Dono ass den George Vancouver 1791 duerch den Archipel gefuer, an dat Joer drop de Fransous Joseph Bruny d'Entrecasteaux mam Schëff *[[Recherche (1787)|Recherche]]*, no deem d'Inselgrupp dann och genannt gouf. De Matthew Flinders war 1802 deen Éischten, deen d'Inselgrupp erfuerscht huet.

Si ass net bewunnt.

## Déi wichtegst Inselen

}
|align="right"|11,57
|-
|Mondrain
|align="left"|
|align="right"|9,02
|-
|Salisbury
|align="left"|
|align="right"|4,42
|-
|North Twin Peak
|align="left"|
|align="right"|3,07
|-
|Sandy Hook
|align="left"|
|align="right"|2,64
|-
|Daw
|align="left"|
|align="right"|2,61
|-
|Figure of Eight
|align="left"|
|align="right"|2,49
|-
|Woody
|align="left"|
|align="right"|2,00
|-
|Long
|align="left"|
|align="right"|1,90
|-
|Boxer
|align="left"|
|align="right"|1,84
|-
|South Twin Peak
|align="left"|
|align="right"|1,45
|-
|Ram
|align="left"|
|align="right"|1,45
|-
|Hood
|align="left"|
|align="right"|1,36
|-
|Westall
|align="left"|
|align="right"|1,30
|-
|Gulch
|align="left"|
|align="right"|1,19
|-
|Wilson
|align="left"|
|align="right"|1,14
|-
|Remark
|align="left"|
|align="right"|1,08
|-
|Pasley
|align="left"|
|align="right"|1,07
|-
|Frederick
|align="left"|
|align="right"|1,00
|-
|Cooper
|align="left"|
|align="right"|0,93
|-
|Observatory
|align="left"|
|align="right"|0,84
|-
|Anvil
|align="left"|
|align="right"|0,63
|-
|Termination
|align="left"|
|align="right"|0,60
|-
|Pointer
|align="left"|
|align="right"|0,31
|-
|Taylor
|align="left"|
|align="right"|0,27
|-
|Red
|align="left"|
|align="right"|0,26
|-
|Forrest
|align="left"|
|align="right"|0,25
|-
|Barrier
|align="left"|
|align="right"|0,17
|}

## Um Spaweck

* Informatiounen iwwer den Archipel
Meteora-Kléischter

D**'Meteora-Kléischter** sinn en Areal vu 24 Kléischter an Ermitagen a Griicheland, ëstlech vun de Pindos-Bierger no bei der Stad Kalambaka an Thessalien. Den Numm kënnt vum Wuert μετέωρος (*metéōros*), wat esouvill heescht wéi "déi an der Loft schwiefen." Domat gëtt d'Lag vun de Kléischter beschriwwen, déi all op héije, géie Sandsteefielse gebaut goufen. Bei niwweleger Loft gesäit et effektiv heinsdo aus, wéi wa s'an der Luucht schwiewe géifen.

Vun de 24 eenzele Kléischter an Ermitagë sinn der huat just nach sechs bewunnt. Déi aner si verlooss ginn, well et ze schwéier ass, dohinner ze kommen, oder well se baufälleg gi sinn.

D'Meteora-Kléischter sinn op der Lëscht vun der UNESCO-Kulturierfschaft agedroen.

## Geschicht

## Galerie

File:Greece meteora monasteries.JPG|D'Kléischter Rousánou, Hl. Nikolaos a Grousse Meteoron
File:Ιερά Μονή Ρουσάνου.jpg|Rousánou
File:Meteory 1 wisnia6522.jpg|Panorama iwwer de Meteoradall mat de Fielse vu Meteora a riets d'Rousánou-Kloschter
File:Meteora valley, Meteora, Greece.jpg|Panoramavue
File:Monastery Varlaam, Meteora, Greece.jpg|Panoramavue mam Klouschter Varlaam
File:Roussanou, Meteora, Greece.jpg|Panoramavue mam Klouschter Rousánou
File:Varlaam and Grand Metereon, Meteora, Greece.jpg|Panoramavue mat de Kléischter Varlaam a Grousse Meteoron.
Héienhaff P+R (Tramshalt)

**Héienhaff P+R** ass eng Halt op der Linn T1 vum Stater Tramsreseau, déi den 2. Mäerz 2025 opgaangen ass.

S'ass en Deel vum Pôle d'échange Héienhaff.

## Lag vun der Statioun
D'Statioun läit beim Autobunnsverdeeler *Sennengerbierg,* südlech vun der Autobunn A1 an ëstlech vun der Nationalstrooss 1, um Sennengerbierg an der Gemeng Nidderaanwen. Se läit tëscht de Statioune Luxexpo am Westen a Findel - Luxembourg Airport am Süden.

D'Statioun läit an der Géigend vum Flouer *[[Héienhaff]]*, no deem se och genannt ass. E provisoresche Park and Ride nieft der Statioun ass den 28. Abrëll 2025 opgaangen. An de Joren duerno ass geplangt e Parkhaus an eng grouss Busgare do opzeriichten.

## Infrastruktur
D'Statioun huet 2 Gleiser mat jeeweils engem säitleche Quai an ass mat Tramshaisercher an elektroneschen Informatiounspanneauen ekipéiert. S'ass fir Persoune mat ageschränkter Mobilitéit accessibel.

Bei der Statioun gëtt et eng bikebox fir Vëloen ofzestellen, an et huet een Uschloss op AVL an RGTR-Buslinnen (Halt: Senningerberg Héienhaff PE).

## Biller

Niederanven, Héienhaff P+R tram stop (104).jpg
Niederanven, Héienhaff P+R tram stop (105).jpg
Niederanven, Héienhaff P+R tram stop (106).jpg


## Kuckeswäertes an der Ëmgéigend

KeeBild.jpg|de Pôle d'échange Héienhaff


## Um Spaweck

* Aktuell Departen op dëser Statioun:
**Richtung Stadion
**Richtung Findel
Scillas (Tramshalt)

**Scillas** ass eng Halt op der Linn T1 vum Stater Tramsreseau, déi de 7. Juli 2024 opgaangen ass.
 
## Lag vun der Statioun
D'Statioun läit um Boulevard des Scillas um Houwald an der Gemeng Hesper, tëscht de Statioune Lycée Bouneweg am Norden an Howald Gare am Südwesten.

D'Statioun läit um Boulevard des Scillas, no deem s'och genannt ass.

## Infrastruktur
D'Statioun huet 2 Gleiser mat jeeweils engem säitleche Quai an ass mat Tramshaisercher an elektroneschen Informatiounspanneauen ekipéiert. S'ass fir Persoune mat ageschränkter Mobilitéit accessibel.

## Biller

Luxembourg, Scillas tram stop (106).jpg|Tramshaischen
Luxembourg, Scillas tram stop (108).jpg|De Vëloswee nieft dem Tramshalt
Luxembourg, Scillas tram stop (110).jpg|A Richtung Stad


## Kuckeswäertes an der Ëmgéigend

KeeBild.jpg|den neie Sëtz vum Lëtzebuerger Roude Kräiz



## Um Spaweck

* Aktuell Departen op dëser Statioun:
**Richtung Stadion
**Richtung Findel
Howald Gare (Tramshalt)

**Howald Gare** ass eng Halt op der Linn T1 vum Stater Tramsreseau, déi de 7. Juli 2024 opgaangen ass.

S'ass en Deel vum Pôle d'échange Houwald.

## Lag vun der Statioun
Déi definitiv Statioun ass op der Gemengegrenz tëscht der Stad Lëtzebuerg (Quartier Gaasperech) an der Gemeng Hesper (Uertschaft Houwald) geplangt a läit dann nordwestlech vun der Zuchgare Houwald, um westleche Wupp vun enger neier Bréck déi vum Boulevard des Scillas aus a Richtung vun der Y-Bréck féiert.

D'Bréck huet mussen an zwou Etappe gebaut ginn, well wéinst juristeschen Onkloerheeten ëm eng Parzell ufanks just eng schmuel Versioun mat engem, amplaz zwéin, Gleiser gebaut konnt ginn, mat enger provisorescher Tramshalt e Stéck méi westlech, um Territoire vun der Stad Lëtzebuerg. Vun 2024 bis 2026 gouf dat südlecht Stéck gebaut, wou de 15. Januar 2026 déi defintiv Halt hikoum.

D'Statioun läit direkt bei der Gare Houwald, no där se och genannt ass.

## Infrastruktur
D'Statioun huet 2 Gleiser mat jeeweils engem säitleche Quai an ass mat Tramshaisercher an elektroneschen Informatiounspanneauen ekipéiert. S'ass fir Persoune mat ageschränkter Mobilitéit accessibel. Bei der Statioun gëtt et eng bikebox fir Vëloen ofzestellen, eng Vel'oH!-Statioun an et huet een Uschloss op AVL an RGTR-Buslinnen (Halt: Howald Gare / PE).

## Biller

Fichier:Luxembourg, Howald Gare tram stop (102).jpg|D'provisoresch Halt
File:Bonnevoie Howald tram construction 2024-05 (113).jpg|Spéideren Zougank op d'Quaie vun der CFL-Gare



## Kuckeswäertes an der Ëmgéigend

Fichier:KeeBild.jpg|de Minesbësch um Houwald


## Um Spaweck

* Aktuell Departen op dëser Statioun:
**Richtung Stadion
**Richtung Findel
Tour de France 1989

De **76. [[Tour de France]]** gouf vum 1. bis den 23. Juli 1989 gefuer. E bestoung aus 21 Etappe vun am Ganzen 3.285 km. En ass an der Stad Lëtzebuerg fortgefuer an zu Paräis op der Avenue des Champs-Élysées ukomm.

Den US-amerikaner Greg LeMond war de Gewënner, deen am leschte Contre-la-montre de Fransous  Laurent Fignon iwwerhuele konnt, an esou 8 Sekonne Virsprong krut; déi klengst Marge tëscht dem 1. an dem 2. an der Geschicht vum Tour.
## Etappen

## Generalklassement
Tour de France 2002

Den **Tour de France 2002** war déi 89. Editioun vum Tour de France am Vëlofueren. D'Course gouf vum 6. bis den 28. Juli 2002 gefuer a bestoung aus 20 Etappen, iwwer am Ganzen 3.276 km.

Et gëtt kee Vainqueur vun dësem Tour, zanter den US-Amerikaner Lance Armstrong am Oktober 2012 säin Titel (wéi och déi vu 6 aneren Tier) wéinst Verstéiss géint d'Anti-Doping-Reegelen oferkannt krut.

Den Depart war an der Stad Lëtzebuerg (gradewéi de Prolog an den Depart vun der 2. Etapp), d'Arrivée wéi gewinnt zu Paräis op de Champs-Élysées.

Et gouf 21 Ekippen um Depart, dorënner der 16, déi d'office selektionéiert waren: Mapei-Quick Step, Fassa Bortolo, Alessio, Tacconi Sport, Lampre-Daikin, Lotto-Adecco, Domo-Farm Frites, Rabobank, ibanesto.com, Euskaltel-Euskadi, ONCE, Kelme, Cofidis, Telekom, US Postal an CSC-Tiscali.

## Etappen

## Generalklassement
Irem (Sängerin)

D**'Irem**, gebuer ëm 2001 als **Irem Sosay**, ass eng lëtzebuergesch-tierkesch Pop-Sängerin.

Si huet dräi Joer am Conservatoire Braatsch geléiert a Solfège gemaach, an duerno Gittar geléiert. Méi spéit huet si och nach Gesangscoursen an der Maacher Musekschoul geholl.

Hir Debut-Single *Ëmmer méi* gouf vum Turnup Tun produzéiert a koum am Juni 2022 eraus. Am September war si um lëtzebuergesche Rapper Sixo sengem Lidd *Gold* ze héieren, kuerz drop huet si den engleschen Titel *Fading Rose* erausbruecht.

Am Kader vun de Gemengen- a Chamberwalen 2023 huet RTL Lëtzebuerg fir de Projet "Eis Stëmmen" aacht Lëtzebuerger Kënschtler gefrot, e Lidd iwwer een Theema ze schreiwen, dat hinne wichteg ass. D'Irem huet d'Lidd *Nach e Schrëtt* iwwer Aktivismus, Fraerechter a Feminismus bäigedroen.

Am Abrëll 2023 war d'Irem zesumme mam Angel Cara ee vun de Opener vum Concert vum Chaild an der Kulturfabrik. Den 30. Juni huet déi 21 Joer al Sängerin hir éischt EP *Look at Me* mat fënnef Lidder a fënnef Sprooche verëffentlecht. Nieft der engleschsproocheger éischter Singleauskopplung mam selwechten Numm waren déi aner Lidder op Lëtzebuergesch, Däitsch, Tierkesch, respektiv Franséisch. Och déi Lidder goufe vum Turnup Tun produzéiert. E puer Méint méi spéit koum dunn d'Popnummer *I Love You?* op Englesch eraus.

2024 huet d'Irem mat *Turkish Delight* am Mee an der Ballad *Taylor Songs* am November zwou Singelen op Däitsch erausbruecht. Donieft souz si am Januar vun deem Joer an der Jury, déi d'Lidder vum Eurovision Song Contest 2024 fir Lëtzebuerg bewäert huet.

Am Joer 2026 huet d'Irem um LSC (Luxembourg Song Contest) mam Lidd *Bad Decisions (Hush Hush)* matgemaach a koum mat 122 Punkten op déi 3. Plaz

## Discographie
### EPen
* 2023: *Look at Me*
* 2025: *Diamond & Birkins*
### Singelen

* 2022: *Ëmmer méi*
* 2022: *Gold* 
* 2022: *Fading Rose*
* 2023: *Nach e Schrëtt*
* 2023: *Look at Me*
* 2023: *I Love You?*
* 2024: *Turkish Delight*
* 2024: *Taylor Songs*
* 2025: *Liebeslied*
* 2025: *Shirin*
* 2025: *Mund zu Mund*
* 2025: *Fire*
* 2025: *Vergesslich*
* 2025: *Bad Decisions (Hush Hush)*
* 2026: Karma is a Baddie 

## Um Spaweck
Findel - Luxembourg Airport (Tramshalt)

**Findel - Luxembourg Airport** ass eng Halt op der Linn T1 vum Stater Tramsreseau, déi den 2. Mäerz 2025 opgaangen ass.

Se läit nordëstlech vum *Terminal A* vum Fluchhafe vu Lëtzebuerg, um Gebitt vun der Gemeng Nidderaanwen, an ass den nërdlechen Terminus vun der Linn.

## Lag vun der Statioun
D'Statioun läit um Areal vum Fluchhafe vu Lëtzebuerg, no deem s'och genannt ass.

Den zweeten Deel vum Numm "Findel - Luxembourg Airport" ass op Englesch, fir engem internationale Publikum onmëssverständlech ze verstoen ze ginn, dass do de Fluchhafen ass (d'Metonymie "Findel" dofir wier just de Lëtzebuerger e Begrëff).

## Infrastruktur
D'Statioun huet 2 Gleiser mat engem zentrale Quai an ass mat Tramshaisercher an elektroneschen Informatiounspanneauen ekipéiert. S'ass fir Persoune mat ageschränkter Mobilitéit accessibel.
 
Bei der Statioun huet een Uschloss op AVL an RGTR-Buslinnen (Halt: Aéroport).

## Biller

Niederanven, Findel-Luxembourg Airport tram stop (104).jpg
Tram stop Findel-Luxembourg Airport 2025-03 ---1.jpg
Tram stop Findel-Luxembourg Airport 2025-03 ---2.jpg


## Kuckeswäertes an der Ëmgéigend

LuxAirport_l'Envol_scaled.JPG|d'Skulptur L'envol vun der Charlotte Engels
Secretary Kerry Attends Working Lunch With Luxembourg Prime Minister (28333158086).jpg|de Golf Club Grand-ducal
Luxembourg, Skypark Business Center (101).jpg|De Schantje vum Skypark Business Center


## Um Spaweck

* Aktuell Departen op dëser Statioun:
**Richtung Stadion